Diari Oficial de la Generalitat Valenciana


Sumari del DOGV 6556, del 01-07-2011 (2011/7414)

RESOLUCIÓ de 8 de juny de 2011, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/132/20 kV, denominada ST Aqua, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/51/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7414


Data del document
:   08-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 8 de juny de 2011, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/132/20 kV, denominada ST Aqua, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/51/46. [2011/7414]  
Vist l'escrit presentat per Red Eléctrica de España, SAU, domiciliada a l'efecte de notificacions al carrer Ribera de Axpe, núm. 5, 48536 Erandio (Biscaia), amb data 5 de febrer de 2010, davant del Servici Territorial d'Energia de València, pel qual se sol·licita que se li concedisca autorització administrativa per a les instal·lacions elèctriques de transport de la nova subestació transformadora de 220/132/20 kV, denominada ST Aqua, instal·lació soterrada davall la rotonda situada en la confluència del passeig de l'Albereda i el carrer Menorca a la ciutat de València, s'aprove el projecte tècnic d'execució i es declare, en concret, la seua utilitat pública (ATASCT/2010/51/46).  
A l'escrit mencionat, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent amb data 22 de desembre de 2009.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 28 d'octubre de 2010, consta d'un informe per mitjà del qual s'indica que vist el document de Planificació dels Sectors d'Electricitat i Gas 2008-2010, aprovat per Acord del Consell de Ministres de 30 de maig de 2008, emet un informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la seua publicació en el Diari Oficial de la Comunitat Valenciana de 6 d'octubre de 2010, en el Butlletí Oficial de la Província de València de 14 d'octubre de 2010, en el diari Levante, El Mercantil Valenciano de 14 d'octubre de 2010, i en el tauler d'anuncis de l'Ajuntament de València, únic afectat pel projecte.  
  
D'acord amb la documentació que hi ha en l'expedient no han sigut presentades al·legacions a la instal·lació projectada.  
Resultant que, de conformitat al que establix l'article 9 del Reial Decret Legislatiu 1/2008, d'11 de gener, s'ha procedit a emetre consulta les administracions públiques afectades per a la definició de l'amplitud i del nivell de detall de l'estudi d'impacte ambiental.  
Resultant que, de conformitat amb el mencionat Decret 88/2005, es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, els dos de Mesures Fiscals, de Gestió Administrativa i Financera i d'Organització de la Generalitat, i se sol·licita un informe sobre l'adaptació del projecte al planejament urbanístic que siga d'aplicació.  
  
- L'Ajuntament de València va contestar manifestant que, després de l'examen de la documentació aportada, han sigut consultats els servicis municipals corresponents, i assenyala aquells que no han informat en el termini, els que han contestat en sentit favorable, sense haver oposat inconvenient o cap observació, i aquells altres servicis que han informat amb condicions específiques a la instal·lació projectada.  
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut dels condicionats referits, amb indicació que seran tinguts en compte, igual que per a qualsevol altre servici, i es reposarà en cas d'estar afectats amb la supervisió dels tècnics municipals que es considere. S'afigen aquells arguments rebuts en la informació pública de la proposta de revisió simplificada del Pla General d'Ordenació Urbana de València on està inclosa la rotonda en què es projecta ubicar la instal·lació elèctrica.  
  
Del referit escrit es va traslladar a l'Ajuntament de València, i s'han pronunciat alguns dels servicis municipals que es ratifiquen en els seus mateixos informes anteriors.  
Resultant que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
- Àrea de Planificació i Ordenació Territorial de la Conselleria de Medi Ambient, Aigua, Urbanisme i Habitatge, que ha remés un informe pel qual es manifesta que basant-se en la normativa del Patricova, l'àmbit d'actuació del projecte d'execució de la subestació transformadora 220/132/20 kV denominada ST Aqua, no està afectada per risc d'inundació.  
- Direcció General de Transports i Logística de la Conselleria d'Infraestructures i Transport informa que en la documentació acompanyada es reflectixen les dos opcions de traçat en relació amb la prolongació del tramvia que és objecte d'estudi per l'esmentada direcció general, i el projecte de construcció haurà de considerar les càrregues estàtiques i dinàmiques i les proteccions elèctriques que siguen reglamentàriament procedents, per a la qual cosa haurà de contactar amb l'empresa explotadora (FGV).  
Traslladats els informes expressats a l'empresa, Red Eléctrica de España, SAU, va mostrar la seua conformitat amb el contingut d'estos.  
Resultant l'expedient remés pel Servici Territorial d'Energia de València i el seu informe favorable.  
Considerant que amb data 18 d'abril de 2011, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental, i s'estima favorable, només als efectes ambientals i sense perjuí de la prèvia obtenció de les autoritzacions sectorials que se li aplique, el projecte d'execució de la nova subestació transformadora ST Aqua 220/132/20 kV, promogut per Red Eléctrica de España, SAU, en el terme municipal de València, sempre que este es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient i amb les condicions que s'arrepleguen en la part dispositiva de la present resolució.  
Resultant que el projecte presentat disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i drets afectats.  
  
Considerant que la sol·licitud i documentació adjunta té una definició i una concreció de les característiques tècniques que garantixen la màxima seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-les adequadament.  
Considerant que d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctrica.  
Considerant que, d'acord amb el projecte presentat, la finalitat sol·licitada de la subestació transformadora, la constituïx millorar la qualitat en el subministrament, així com disminuir les pèrdues de càrrega de les xarxes subterrànies del servici elèctric a València capital, la qual cosa fa necessari el desenvolupament de les infraestructures a esta tensió d'alimentació i de distribució existents amb això poder donar resposta a la demanda d'energia del mercat donada la saturació elèctrica actual que es troba l'Àrea Metropolitana de València.  
Considerant que, d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Considerant que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Considerant la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/132/20 kV, denominada ST Aqua, soterrada davall de la rotonda situada en la confluència del passeig de l'Albereda i el carrer Menorca a la ciutat de València i les característiques principals, de la qual són les següents:  
- Sistema elèctric de 220 kV:  
Té la configuració de doble barra amb adaptament transversal, d'interior tipus GIS i amb aïllament en hexafluorur de sofre (SF6), ubicat en edifici i compost per les onze posicions següents:  
· Una cel·la d'adaptament de barres, compost per interruptor automàtic; dos seccionadors tripolars de barres; dos seccionadors tripolars de presa de terra; dos transformadors d'intensitat, i dos jocs de barres.  
  
· Quatre cel·les de transformador (T-1, T-2, T-3 i AT-1).  
Cada una es compon d'interruptor automàtic; tres transformadors d'intensitat; tres transformadors de tensió; tres seccionadors tripolars -dos de barres i un d'eixida de transformador-; tres seccionadors de presa de a terra; dos jocs de barres, i caixa per a terminals.  
· Tres cel·les de línia.  
Cada una es compon d'interruptor automàtic; tres transformadors d'intensitat; tres transformadors de tensió; tres seccionadors tripolars -dos de barres i un d'eixida de línia-; tres seccionadors de presa de terra; dos jocs de barres, i caixa per a terminals.  
Una cel·la de mesura i presa de a terra de barres composta per: quatre transformadors de tensió; dos seccionadors de presa de terra, i dos jocs de barres.  
· Dos cel·les de reserva per a posicions futures.  
- Quant a proteccions, s'instal·larà una malla de terres inferiors per a la zona d'instal·lacions, fonaments, estructures metàl·liques i edifici.  
  
- Implantació d'un sistema integrat de protecció i control de tipus digital i dotat de sistema de telecontrol.  
- S'instal·la una estructura metàl·lica en l'interior de l'edifici, per als muntatges dels transformadors de potència i de servicis auxiliars, reactàncies de presa de terra i de subjecció dels cables de potència del GIS.  
- Servicis auxiliars, de corrent altern estaran alimentats per dos transformadors trifàsics d'interior amb potència de 250 kVA cada un i relació de transformació 20/0,380-0,220 kV per a alimentació en baixa tensió. Per a la tensió de corrent continu s'instal·len dos rectificador-bateria per al comandament i control.  
- Edificis.  
Compartits amb la mercantil Iberdrola Distribución Eléctrica, SAU.  
Consta de dos edificis amb coberta de llosa de formigó desmuntable, situats en la urbanització prevista per a esta parcel·la.  
El primer edifici amb destinació als equips es dividix en dos zones: la primera d'estes, d'una sola alçària s'utilitza per a albergar els sistemes de 220 kV i 132 kV amb soterrani per al pas de cables. La segona zona, de dos alçàries, conté el sistema de 20 kV en la part superior i les sales d'equips i control en l'inferior.  
El segon edifici, amb destinació als transformadors de potència, és d'un sols nivell i en este s'ubiquen els sistemes de major potència, així com els equips contra incendis. Disposa d'un soterrani on s'instal·len cables i instal·lacions.  
- Pressupost: 5.602.172,94 euros.  
  
Segon  
Aprovar el projecte d'execució per a la nova subestació mencionat en el punt primer de la present resolució, firmat pel tècnic competent i visat pel col·legi oficial corresponent de 22 de desembre de 2009.  
  
La present resolució està sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El titular de la instal·lació haurà d'atendre en l'execució del projecte les condicions imposades pels organismes afectats, totes estes se li van notificar oportunament i van ser acceptades.  
e) El termini d'execució de l'obra serà de vint-i-quatre mesos comptador de l'endemà a aquell en què s'obtinga la disponibilitat legal, per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini esmentat, Red Eléctrica de España, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.  
f) El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
g) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la declaració d'impacte ambiental de 18 d'abril de 2011 de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. En cas de produir-se qualsevulla troballa d'índole arqueològica o paleontològica durant les obres, s'haurà de comunicar a l'administració competent, com informa la Direcció General de Patrimoni Arqueològic de 28 de setembre de 2010.  
2. S'hauran d'adoptar les condicions (mesures d'integració paisatgística i programa d'implementació) fixades en l'estudi d'integració paisatgística que adjunta al projecte, d'acord amb el contingut de l'informe de 4 de novembre de 2010 del Servici de Paisatge.  
3. S'adoptaran els aspectes regulats en el Reial Decret 795/2010, de 16 de juny, en relació amb l'ús de gasos fluorats.  
4. A la posada en marxa de la instal·lació, es realitzaran les mesures a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores (auditoria acústica) i camps electromagnètics i el compliment dels valors establits en la normativa aplicable. Els resultats s'acompanyaran de les condicions de funcionament de la subestació (equips en funcionament, grau de càrrega, horari, etc.).  
5. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i l'execució de les mesures preventives i correctores propostes i la comprovació de la seua eficàcia.  
6. Qualsevol modificació o ampliació del projecte presentat hauran de ser comunicades a l'òrgan ambiental competent que establirà, si procedix, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 8 de juny de 2011.- El director general d'Energia: Antonio Cejalvo Lapeña.  
  
  
Relació de béns i drets afectats del projecte: ST Aqua 220/132/20 kV  
Terme municipal de València  
  
  
  
  
\* \* \* \* \* \* \* \*  
  
  
Relación de Bienes y Derechos Afectados del proyecto: ST Aqua 220/132/20 kV  
Término municipal de Valencia  
  
